বাংলাদেশ নৌবাহিনীর সকল ক্যাডেটদেরই সেনাবাহিনী এবং বিমান বাহিনীর ক্যাডেটদের সাথে বাংলাদেশ মিলিটারী একাডেমীতে ১০ সপ্তাহের জয়েন্ট সার্ভিসেস ট্রেনিং এ অংশ নিতে হয়। তারপর বাংলাদেশ নেভাল একাডেমীতে মিডশিপম্যান হিসাবে দায়িত্ব নেবার পূর্বে তারা ১৫ মাসের প্রশিক্ষণে অংশ নেন। মিডশিপম্যানদের ৬ মাসের সামুদ্রিক প্রশিক্ষণের জন্য বিভিন্ন যুদ্ধজাহাজে সমুদ্রে পাঠানো হয়। সামুদ্রিক প্রশিক্ষণ যথাযথভাবে সম্পন হবার পর তাদের বাংলাদেশ নৌবাহিনীর সাব ল্যাফটেন্যান্ট পদে কমিশন প্রদান করা হয়। নৌবাহিনীর অফিসাররা একই সময়ে বাংলাদেশ ইউনিভার্সিটি অব প্রফেশনালস থেকে ব্যাচেলর অব সায়েন্স ডিগ্রী অর্জন করেন। ২০১৪ সাল থেকে বাংলাদেশ নেভাল একাডেমীতে বাংলাদেশ ইউনিভার্সিটি অব প্রফেশনালস অধিভূক্ত ৪ বছর ব্যাপী বিএসসি(অনার্স) ইন মেরিটাইম সায়েন্স এবং বিবিএ ইন লজিস্টিকস এন্ড ম্যানেজমেন্ট কোর্স চালু করা হয়েছে। 
ফিলিস্তিন, শ্রীলঙ্কা, মালদ্বীপ এবং কাতারসহ অন্যান্য অনেক দেশের নৌবাহিনী ক্যাডেটরা বিএনএতে প্রশিক্ষন গ্রহন করেছেন। বি এন এতে ৪ টি প্রধান উইং রয়েছে, যা প্রফেশনাল উইং, একাডেমিক উইং, ট্রেনিং উইং এবং প্রশাসনিক উইং। এছাড়াও নৌসেনাদের জন্য বিএনএতে জুনিয়র স্টাফ কোর্স নামে একটি স্বতন্ত্র উইং রয়েছে। 
বাংলাদেশ নেভাল একাডেমীতে ফক্স’ল, মেইন টপ এবং কোয়ার্টার ডেক নামে ৩ টি ডিভিশন কার্যকর রয়েছে। বর্তমানে কমোডর মাসুদ ইকবাল, (সি), এনপিপি, পিএসসি, বিএন বাংলাদেশ নেভাল একাডেমীর কমান্ড্যান্ট হিসাবে নিযুক্ত আছেন। 

প্রশিক্ষন কোর্সসমূহ
প্রশিক্ষনের মানদন্ড
প্রশিক্ষণ
ইতিহাস